
1. [bookmark: _Hlk138074336][bookmark: _GoBack]Úvod
Modelové globálne pravidlá proti narúšaniu základu dane (pravidlá GloBE) týkajúce sa druhého piliera uvedeného vo vyhlásení o inkluzívnom rámci pre boj proti narúšaniu základu dane a presunu ziskov (inkluzívny rámec pre boj proti BEPS)[footnoteRef:1] z októbra 2021 boli schválené 14. decembra 2021 a Organizácia pre hospodársku spoluprácu a rozvoj (OECD) ich zverejnila 20. decembra 2021[footnoteRef:2]. OECD v súčasnosti dokončuje technickú prácu na určitých aspektoch administratívnych usmernení (vrátane pravidla bezpečného prístavu pre kvalifikovanú vnútroštátnu minimálnu dorovnávaciu daň, pravidla bezpečného prístavu pre prechodné pravidlo nedostatočne zdaneného zisku a oznámenia s informáciami na určenie pravidiel GloBE) a plánuje ju dokončiť do júla 2023. [1:  	https://www.oecd.org/tax/beps/statement-on-a-two-pillar-solution-to-address-the-tax-challenges-arising-from-the-digitalisation-of-the-economy-october-2021.htm.]  [2:  	https://www.oecd-ilibrary.org/docserver/782bac33-en.pdf?expires=1686754557&id=id&accname=oid031827&checksum=CA2158A15A6D3578CA5F47F381F39C5D.] 

Modelové pravidlá GloBE týkajúce sa druhého piliera boli zavedené do práva EÚ prostredníctvom smernice o zabezpečení globálnej minimálnej úrovne zdanenia nadnárodných skupín podnikov a veľkých vnútroštátnych skupín v Únii z 15. decembra 2022 (smernica o druhom pilieri)[footnoteRef:3]. V článku 57 smernice o druhom pilieri sa vyžaduje, aby Komisia do 30. júna 2023 predložila Rade správu o implementácii prvého piliera uvedeného vo vyhlásení z októbra 2021. Táto správa obsahuje stručné posúdenie súčasného stavu rokovaní o prvom pilieri v OECD. Keďže práca na prvom pilieri na úrovni OECD v súčasnosti stále prebieha, v tejto správe sa uvádza posúdenie implementácie prvého piliera v čase vypracovania tejto správy. [3:  	Smernica Rady (EÚ) 2022/2523 z 15. decembra 2022 o zabezpečení globálnej minimálnej úrovne zdanenia nadnárodných skupín podnikov a veľkých vnútroštátnych skupín v Únii (Ú. v. EÚ L 328, 22.12.2022, s. 1).] 


2. Posúdenie implementácie prvého piliera
Prvý pilier tvoria dve hlavné zložky[footnoteRef:4]. Suma A poskytuje trhovým jurisdikciám nové právo zdaňovať časť zostatkových ziskov[footnoteRef:5] najväčších a najziskovejších nadnárodných podnikov na svete. Účelom sumy B je zjednodušiť a zefektívniť uplatňovanie princípu nezávislého vzťahu na základné marketingové a distribučné činnosti v rámci krajiny[footnoteRef:6]. [4:  	Viac informácií nájdete v Pláne Koncepcii prvého piliera: https://www.oecd-ilibrary.org/docserver/beba0634-en.pdf?expires=1686754864&id=id&accname=oid031827&checksum=514DF17DC29D8C2C6CFFDE643BFC3A6D.]  [5:  	Na účely sumy A sa zostatkový zisk skupiny identifikuje ako zisk presahujúci prahovú hodnotu ziskovosti 10 % z návratnosti predaja skupiny.]  [6:  	Princíp nezávislého vzťahu je medzinárodný štandard, ktorý by sa mal podľa dohody členských krajín OECD používať na určenie transferových cien na daňové účely.] 

Vo vyhlásení z októbra 2021 sa uvádza, že vďaka inkluzívnemu rámcu pre boj proti BEPS sa sformovala dohoda o kľúčových prvkoch sumy A. Na základe tohto inkluzívneho rámca získala pracovná skupina pre digitálne hospodárstvo (pracovná skupina TFDE) poverenie na to, aby pokračovala v technickej práci. V správe o pokroku týkajúcej sa sumy A prvého piliera z júla 2022[footnoteRef:7] boli identifikované tieto základné prvky sumy A: [7:  	https://www.oecd.org/tax/beps/progress-report-on-amount-a-of-pillar-one-july-2022.pdf.] 

· pravidlá rozsahu obsahujúce prahové hodnoty na zabezpečenie toho, aby sa suma A vzťahovala len na veľké a vysoko ziskové skupiny. Na základe týchto pravidiel sa z rozsahu sumy A vylučujú príjmy a zisky z ťažobných činností a regulovaných finančných služieb,
· osobitné účelovo vytvorené prepojenie, na základe ktorého sa identifikujú jurisdikcie oprávnené na sumu A, podrobné pravidlá týkajúce sa zdrojov príjmov, v ktorých sa uvádza metodika na určenie toho, kde sa tvoria príjmy skupiny,
· pravidlá základu dane stanovujúce kroky na výpočet zisku (alebo straty) skupiny, ktoré sa použijú na vypočítanie sumy A,
· pravidlá rozdeľovania zisku vychádzajúce zo vzorca, podľa ktorého sa oprávneným trhovým jurisdikciám prideľuje 25 % zisku skupiny presahujúceho 10 % ziskovosti príjmov skupiny a ktorý zohľadňuje pravidlo bezpečného prístavu pre marketing a distribúciu v prípade tých trhových jurisdikcií, ktoré majú existujúce práva na zdanenie zostatkových ziskov skupiny,
· pravidlá na zamedzenie dvojitého zdanenia, ktoré vzniká prekrývaním existujúceho systému rozdeľovania zisku sumou A,
· a postup zabezpečenia daňovej istoty pre nové pravidlá týkajúce sa sumy A, ako aj akékoľvek súvisiace otázky.
Pravidlá týkajúce sa sumy A, ktoré sa členom pracovnej skupiny TFDE už javia prijateľné, sekretariát OECD premieta do ustanovení, ktoré majú byť zahrnuté do mnohostranného dohovoru a do zdôvodnenia. V mnohostrannom dohovore sa stanovia právne povinnosti zmluvných strán, aby sa suma A implementovala koordinovane a konzistentne. Zdôvodnenie bude obsahovať pripomienky a výklady pravidiel mnohostranného dohovoru.
Technická práca pracovnej skupiny TFDE stále prebieha. Na nadchádzajúce týždne je naplánovaných niekoľko stretnutí. Medzi prvky mnohostranného dohovoru, o ktorých sa stále diskutuje, patria: zamedzenie dvojitého zdanenia, pravidlo bezpečného prístavu pre marketing a distribúciu a zaobchádzanie so zrážkovými daňami, zastavenie a odstránenie daní z digitálnych služieb a ďalšie podobné relevantné jednostranné opatrenia, uplatňovanie autonómnej výnimky pre vnútroštátne podniky a vyňatie príjmov z obranného priemyslu, ako aj podmienka nadobudnutia účinnosti.
Sekretariát OECD má v pláne dokončiť technickú prácu do 10. – 12. júla 2023 a predložiť mnohostranný dohovor a zdôvodnenie v jednom balíku. Keďže jurisdikcie potrebujú z vnútroštátnych dôvodov pred podpísaním mnohostranného dohovoru viac času, očakáva sa, že slávnostné podpísanie dohovoru sa uskutoční koncom roka 2023.
Sekretariát OECD tiež plánuje dosiahnuť v júli predbežnú dohodu o hlavných zložkách sumy B, ktorá bude predmetom fázy validácie, ktorá sa má uskutočniť do konca roka 2023. Hlavným cieľom OECD je dosiahnuť dohodu o týchto prvkoch sumy B:
· rozsah a ďalšia práca, ktorá sa má uskutočniť do konca roka v snahe lepšie vymedziť zoznam vylúčených činností, a vhodnosť metodiky stanovovania cien digitálneho tovaru,
· spustenie fázy validácie v súvislosti s rámcom stanovovania cien, ktorá potrvá do konca roka a ktorá bude predstavovať začiatok novej verejnej konzultácie,
· rámec vykonávania, ktorým sa uzná zahrnutie sumy B do usmernení OECD pre transferové oceňovanie v januári 2024, a preskúmanie sumy B po troch rokoch vykonávania.

3. Záver
Komisia víta veľkú snahu a doterajší pokrok, pričom naliehavo vyzýva všetkých účastníkov, aby vyvinuli záverečné úsilie na dosiahnutie dohody o mnohostrannom dohovore, ktorá je potrebná pre implementáciu prvého piliera. Komisia dôrazne podporuje zámer sekretariátu OECD dokončiť mnohostranný dohovor a zdôvodnenie a predložiť balík v júli 2023, aby sa mnohostranný dohovor mohol čo najskôr podpísať. Je to príležitosť dosiahnuť historickú dohodu v oblasti medzinárodného zdaňovania a dokončiť prácu na dvojpilierovom riešení uvedenom vo vyhlásení z októbra 2021. Komisia urobí všetko pre to, aby zabezpečila včasnú a konzistentnú implementáciu prvého piliera na úrovni EÚ.

